**Тэма: Візантыя ў V-IXст.**

*1. Фарміраванне Візантыйскай імперыі.*

*2. Палітычнае развіццё Візантыі ў V – першай паловеVІ ст.*

*3. Палітычнае становішча Візантыі ў другой палове VI – першай трэці VII ст.*

*4. Візантыя ў барацьбе з арабскай экспансіяй. Іканаборчы рух.*

**1. Фарміраванне Візантыйскай імперыі.**

Утварэнне Візантыйскай імперыі. Тэрыторыя імперыі каля 1 млн. км2 у IVст. Прыродна-кліматычныя ўмовы і этнічны склад насельніцтва. Рамеі.Дэмаграфічная сітуацыя ў IVст., 30-35 млн. чалавек.Стан гарадоў, роля Канстанцінопаля. Палітычнае і адміністрацыйнае ўладкаванне Візантыі. Васілеўс і яго статус у Візантыі. Лагафеты.Арыстакратыя, дымархі.

Сацыяльна-эканамічныя змены ў ІV-VІ ст. Мітракомія. Георгі, калоны, парыкі, рабы. Усходнехрысціянская царква ў ранняй Візантыі. Манаства. Ератычныя рухі. Арыяне, нестарыяне, манафізіты, манафеліты, паўлікіяне.

**2. Палітычнае развіццё Візантыі ў V – першай паловеVІ ст.**

Асаблівасці палітычнага развіцця Візантыі. Праўленне імператара Аркадзя, выцесненне вестготаў. Стабілізацыя становішча пры Феадосію ІІ, распаўсюджанне нестарыянства і манафізіцтва. Нашэсце гунаў. Унутрыпалітычны крызіс у 50-70-х гг. V ст. Імператар Зянон і яго палітыка. Паляпшэнне ўзаемаадносін паміж артадоксамі і манафізітамі, перанакіраванне остготаў у Італію. Паляпшэнне эканамічнай сітуацыі пра Анастсію І. Пераварот Юстына І і пачатак жорсткага пераследу манафізітаў.

Візантыя падчас праўлення ЮсцініянаІ, “васілеўса, які ніколі не спіць”. Феадора. Палітычныя “партыі” ў Візантыі. Паўстанне “Ніка” 532 г..Рэформа права, Кодэкс Юсцініяна. Вайна з вандаламі і падпарадкаванне паўночнага ўзбярэжжа Афрыкі. Вайна з остготамі і вызваленне Італіі. Велізарый і Нарсес. Прагматычная санкцыя. Вайна з вестготамі і захоп Бетыкі. Вайна з Сасанідскім Іранам. Гегемонія Візантыі ў Еўропе і эканамічны крызіс у краіне.

**3. Палітычнае становішча Візантыі ў другой палове VI – першай трэці VII ст.**

Пагаршэнне унутры і знешнепалітчнай сітуацыі пры спадчынніках Юсцініяна І – Юсціне ІІ і Тыберыі ІІ. Заняпад у сельскай гаспадарцы, павышэнне ролі дынатаў у палітыцы. Актывізацыя славян і протабалгар на паўночных межах Візантыі, а таксама стварэнне Лангабардскага каралеўства ў Паўночнай Італіі. Абвастрэнне ўзаемаадносін з Сасанідскім Іранам.

Маўрыкій і го спробы палепшыць становішча на міжнароднай арэне. Стварэнне Равенскага экзархату для барацьбы супраць лангабардаў у Італіі і Карфагнскага экзархату для абароны афрыканскіх зямель ад набегаў бербераў. Урэгуляванне канфлікта з Іранам. Паход на на славян імяцеж Фокі ў арміі. Забойства Маўрыкія і чарговы перыяд нестабільнасці ў імперыі і абвастрэння ўзаемадносін з Іранам.

Паўстанне Іраклія і звяржэнне Фокі. Стабілізацыя ўнутрыпалітычнага жыцця пры Іракліі, заснаванне дынастыі Іраклія. Увядзенне фемнага ладу. Стварэнне фем па ўзору рней створаных экзархатаў. Канцэнтрацыя ўлады ў фемах у руках ваеннай адміністрацыі – страцігаў. Фарміраванне сцыяльнага пласта стратыётаў. Вынік дзейнаці Іраклія – перамога ў барацьбе з Сасанідскім Іранам. Генезіс феадалізму ў VII-VIII ст.

**4. Візантыя ў барацьбе з арабскай экспансіяй. Іканаборчы рух.**

Пачатак “цёмных стагоддзяў” VII-VIII ст. З’яўленне арабскай пагрозы. Уварванне арабаў у Сірыю (634 г.). Бітва на р. Ярмук 636 г. і разгром арміі рамеяў арабамі. Імклівае пагаршэнне знешнепалітычнай сітуацыі ў Візантыі ў другой палове VII ст.Заваяванне арабамі Сірыі, Палесціны, Месапатаміі, Егіпта, узбярэжжа паўночнай Афрыкі. Візантыя ў VIII-ІХ ст. Захоп лангабардамі значнай часткі Італіі. Стварэнне на Балканах у 681 г. Першага Балгарскага царства, славянізацыя Далмацыі, Фракіі і Македоніі. Жорсткая ўнутрыпалітычная барацьба за ўладу. Арабская аблога Канстанцінопаля з мора ў 674-678 гг. Абвастрэнне ўнутрыпалітычнай барацьбы на пчатку VIII ст.

Прыход да ўлады Льва ІІІ Ісаўра, заснаванне Ісаўрыйскай дынастыі. Пачатак іконаборчай палітыкі ў 726 г., пагаршэнне ўзаемаадносін дзяржавы і хрысціянскай царквы, але павелічэнне сродкаў для вядзення барацьбы супраць арабскай экспансіі. Мэты правядзення іконаборчага руху. Заключэнне візантыйска-хазарскага антыарабскага саюзу. Разгром арабаў у 740 г. у бітве каля Акроіна. Працяг іконаборчай палітыкі Канстанцінам V і Львом IV Хазарам. Паспяховая барацьба супраць арабаў. Крызіс ва ўзаемаадносінах паміж дзяржавай і царквой, выхад рымскіх біскупаў з-пад кантроля імператара, фарміравання на тэрыторыі візантыйскай Італіі (за выключэннем Апуліі, Калабрыі і Сіцыліі) Царкоўнай дзяржавы. Вяртанне да іконашанавання пры імператрыцы Ірыне, яе барацьба з сынам Канстанцінам V.

Сацыяльна-эканамічныя змены ў часы праўлення Ісаўраў. “Эклога” 726 г. Фарміраванне візантыйскага феадалізму.Аграрны лад па звестках “Земляробчага закону”.Дынаты. Георгі, марціты, апоры, містыі. Адсутнасць заходнееўрапейскай іерархічнасці. Паступовае знікненне рабства.

Звяржэнне Ірыны Нікіфарам І, спробы барацьбы з балгарамі. Паражэнне ад балгар у Вырбішскім паходзе 811 г.. Прызнанне імператарам Міхаілам І Рангаве імператарскага тытула франкскага манарха Карла Вялікага і, як вынік, далучэнне Венецыі. Разгром візантыйцаў балгарамі ў 812 г. пад Версінікамі і дэтранізацыя Міхаіла.

Вяртанне да іконаборчай палітыкі Львом V Армянінам. Перамір'е з балгарамі. Стабілізацыя знешнепалітычнага становішча. Прыход да ўлады Міхаіла ІІ Траўла і заснаванне Амарыйскай дынастыі. Правядзенне памяркоўнай іконаборчай палітыкі. Паўстанне Фамы Славяніна.Узмацненне Візантыі пры імператары Феафіле. Падрымка ўзаемадносін з франкскімі імператарамі і хазарскімі каганамі, перамір’е з балгарамі далі магчымасць актыўнай барацьбе скпраць печанегаў і Багдадскага халіфату Абасідаў. Аднаўленне іконашанавання пры Міхаіле ІІІ і жорсткая барацьба з паўлікіянамі. Забойства Міхаіла – заканчэнне Амарыйскай дынастыі.

**Высновы:**

1. Візантыя з’яўлялася непасрэдным нашчадкам Рымскай імперыі, яна захавала назву (Рамейская імперыя), антычную сістэму кіравання (васілеўс, Сінкліт, лагафеты), заканадаўства, армію і многія іншыя рысы.
2. Да пачатку ІХ ст. Візантыя з’яўлялася адзінай імперыяй, прыярытэт якой на міжнароднай арэне прызнавалі ўсе суседнія еўрапейскія дзяржавы.
3. Візантыя не перажыла аграрызацыі і натуралізацыі гаспадаркі, працэсы дэзурбанізацыі ў раннім сярэднявеччы ў параўнанні з Заходняй Еўропай былі нязначнымі. Моцная дзяржаўная ўлада садзейнічала кансервацыі антычных рабаўладальніцкіх рысаў і запавольвала працэс развіцця феадальных адносін.
4. Жорсткая палітычная барацьба, якая была цесна звязана з рэлігійнымі спрэчкамі істотна аслабляла Візантыю на міжнароднай арэне перад нашэсцем славян, лагабардаў, персаў і арабаў.

**Літаратура**

1. Абрамов Д.М. Византия и её северные соседи I – VIII вв.: Очерки. Ч.1.- М., 2002.
2. Абрамов Д.М. Византия и её северные соседи VIII - ХIII вв.: Очерки. Ч.2.- М., 2002.
3. История Византии. В 3 т. - М., 1967. Т. 1—3.
4. Курбатов Г. Л. История Византии (от античности к феодализму). - М., 1984.
5. Курбатов Г. Л. Ранневизантийские портреты. К истории общественно-политической мысли. – Л., 1991.
6. Удальцова З. В. Италия и Византия в VI веке. – М., 1959.
7. Удальцова З. В. Идейно-политическая борьба в ранней Византии (по данным историков IV – VII вв.). – М., 1974.
8. Успенский Ф.И. История Византийской империи: VI – IX вв.- М., 1999.